ไอแบงก์ออกแคมเปญเงินฝากผลตอบแทนสูง
ธนาคารอิสลามแห่งประเทศไทยออกแคมเปญเงินฝากผลตอบแทนสูงต้อนรับเดือนรอมฎอน
1 ส.ค. 2554

ธนาคารอิสลามแห่งประเทศไทยออกแคมเปญเงินฝากผลตอบแทนสูงต้อนรับเดือนรอมฎอน
ธนาคารอิสลามแห่งประเทศไทย (ibank) แจ้งว่า เนื่องในโอกาสเดือนรอมฎอนซึ่งเป็นเดือนอันประเสริฐของชาวมุสลิมibank จึงขอต้อนรับเดือนอันทรงเกียรตินี้ด้วยการออกผลิตภัณฑ์เงินฝาก "Ramadan Special"ในเดือนส.ค. 54 ให้กับลูกค้าทุกศาสนา
เงินฝากประจำ Ramadan Special เป็นผลิตภัณฑ์เงินฝากแบบมีระยะเวลารับฝาก 3 เดือน      โดยธนาคารจะจ่ายผลตอบแทนทุกเดือนตามสัดส่วนเงินปันผลระหว่างลูกค้า ต่อธนาคาร อยู่ที่ 52: 48 โดยมีอัตราผลตอบแทนที่คาดว่าลูกค้าจะได้รับ ที่ 3% ต่อปี ซึ่งลูกค้าสามารถเปิดบัญชีตั้งแต่ 5,000 บาท - 5 ล้าน บาท ระยะเวลารับฝากตั้งแต่วันที่ 1 – 31 ส.ค. 2554 เท่านั้น